CELEX: 32011R0618
Language: sl
Date: 2011-06-24 00:00:00
Title: Izvedbena uredba Komisije (EU) št. 618/2011 z dne 24. junija 2011 o odpravi odložitve vlaganja zahtevkov za uvozna dovoljenja za sladkorne proizvode v okviru tarifne kvote 09.4380

25.6.2011   
            
            
               SL
            
            
               Uradni list Evropske unije
            
            
               L 166/8
            
         IZVEDBENA UREDBA KOMISIJE (EU) št. 618/2011
   z dne 24. junija 2011
   o odpravi odložitve vlaganja zahtevkov za uvozna dovoljenja za sladkorne proizvode v okviru tarifne kvote 09.4380
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (2) ter zlasti člena 5(2) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 302/2011 z dne 28. marca 2011 o odprtju posebne uvozne tarifne kvote za določene količine sladkorja za tržno leto 2010/2011 (3) je za količino 300 000 ton odpravila uvozne dajatve za sladkor, ki spada po oznako KN 1701 in zaporedno številko 09.4380.
            
         
               (2)
            
            
               Vlaganje zahtevkov za uvozna dovoljenja glede zaporedne številke 09.4380 je bilo od 20. aprila 2011 dalje odloženo na podlagi Izvedbene Uredbe Komisije (EU) št. 393/2011 z dne 19. aprila 2011 o določitvi koeficienta dodelitve za izdajo uvoznih dovoljenj, za katere so bili zahtevki vloženi od 1. do 7. aprila 2011, za proizvode v sektorju sladkorja v okviru nekaterih tarifnih kvot ter o odložitvi vlaganja zahtevkov za takšna dovoljenja (4), in v skladu z Uredbo (ES) št. 891/2009.
            
         
               (3)
            
            
               Z Izvedbeno uredbo Komisije (EU) št. 589/2011 z dne 20. junija 2011 o spremembi Izvedbene uredbe (EU) št. 302/2011 o odprtju posebne uvozne tarifne kvote za določene količine sladkorja za tržno leto 2010/2011 (5) je bila za 200 000 ton povečana količina, za katero se uvozne dajatve za sladkor, ki spada po oznako KN 1701 in zaporedno številko 09.4380, odpravijo do 30. septembra 2011.
            
         
               (4)
            
            
               Odložitev vlaganja zahtevkov je zato treba odpraviti.
            
         
               (5)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Odložitev vlaganja zahtevkov za uvozna dovoljenja glede zaporedne številke 09.4380 od 20. aprila 2011, kot je določena z Izvedbeno Uredbo (EU) št. 393/2011, se odpravi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 254, 26.9.2009, str. 82.
   
      (3)  UL L 81, 29.3.2011, str. 8.
   
      (4)  UL L 104, 20.4.2011, str. 39.
   
      (5)  UL L 161, 21.6.2011, str. 7.